Document ID: 32012D0464

РЕШЕНИЕ НА КОМИСИЯТА
от 23 юли 2012 година
за изменение на решения 2006/861/ЕО, 2008/163/ЕО, 2008/164/ЕО, 2008/217/ЕО, 2008/231/ЕО, 2008/232/ЕО, 2008/284/ЕО, 2011/229/ЕС, 2011/274/ЕС, 2011/275/ЕС, 2011/291/ЕС и 2011/314/ЕС относно техническите спецификации за оперативна съвместимост
(нотифицирано под номер C(2012) 4985)
(текст от значение за ЕИП)
(2012/464/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (1), и по-специално член 6, параграф 1 от нея,
като има предвид, че:
(1)
В член 12 от Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция („Регламент за създаване на агенция“) (2) се изисква от Европейската железопътна агенция (наричана по-долу „Агенцията“) да гарантира, че техническите спецификации за оперативна съвместимост (наричани по-долу „ТСОС“) са адаптирани към техническия напредък, към пазарните тенденции и към обществените изисквания, както и да предлага на Комисията измененията в ТСОС, които счита за необходими.
(2)
С Решение C(2007) 3371 от 13 юли 2007 г. Комисията даде рамков мандат на Агенцията да извършва определени дейности съгласно Директива 96/48/ЕО на Съвета от 23 юли 1996 г. относно оперативната съвместимост на трансевропейската железопътна система за високоскоростни влакове (3) и Директива 2001/16/ЕО на Европейския парламент и на Съвета от 19 март 2001 г. относно оперативната съвместимост на трансевропейската конвенционална железопътна система (4). Съгласно условията на посочения рамков мандат от Агенцията се изискваше да преразгледа ТСОС за високоскоростния подвижен състав, товарни вагони, локомотиви и пътнически подвижен състав, шум, инфраструктура, енергия, контрол, управление и сигнализация, експлоатация и управление на движението, телематични приложения за товарни превози и пътници, безопасност в железопътните тунели и достъпност за лица с намалена подвижност.
(3)
На 31 март 2011 г. Агенцията издаде препоръка по отношение на спецификацията относно регистъра на инфраструктурата, процедурата за демонстриране на нивото на съответствие с основните параметри на ТСОС за съществуващите линии и последващи изменения на ТСОС (ERA/REC/04-2011/INT).
(4)
На 9 юни 2011 г. комитетът, създаден съгласно член 29, параграф 1 от Директива 2008/57/ЕО, даде положително становище по проекта на решение за изпълнение на Комисията относно Европейския регистър на разрешените типове железопътни превозни средства и по проекта на решение за изпълнение на Комисията относно общите спецификации на регистъра на железопътната инфраструктура. След приемането на двата акта на Комисията, основани на тези проекти, а именно Решение за изпълнение 2011/633/ЕС на Комисията от 15 септември 2011 г. относно общите спецификации на регистъра на железопътната инфраструктура (5) и Решение за изпълнение 2011/665/ЕС на Комисията от 4 октомври 2011 г. относно Европейския регистър на разрешените типове железопътни превозни средства (6), съответните ТСОС трябва да се актуализират с цел да се гарантира цялостна съгласуваност.
(5)
Допълнение A към настоящата ТСОС по отношение на „Експлоатация и управление на движението“ е свързано с версия 1 на оперативните правила на Европейската система за управление на железопътното движение (ERTMS), които бяха разработени въз основа на версия 2.2.2 на спецификациите за системните изисквания (SRS) на Европейската система за управление на влаковете (ETCS).
(6)
ETCS SRS бяха разработени до стабилна версия 2.3.0.d. Това трябва да се отрази чрез актуализираните оперативни правила на ERTMS в ТСОС по отношение на „Експлоатацията и управлението на движението“ както за конвенционални, така и за високоскоростни железопътни линии.
(7)
На 20 юли 2011 г. Агенцията издаде препоръка относно преработените оперативни принципи и правила на ERTMS в ТСОС по отношение на „Експлоатацията и управлението на движението“ за конвенционални и високоскоростни железопътни линии (ERA/REC/08-2011/INT-ERTMS).
(8)
На 8 септември 2011 г. Агенцията издаде препоръка относно последващи изменения по ТСОС за коригиране на грешки и слабости (ERA/REC/07-2011/INT).
(9)
От практически съображения е препоръчително изменението на поредица от ТСОС да се осъществи чрез едно решение на Комисията за извършване на определени корекции и актуализации на правните текстове. Тези корекции и актуализации не произтичат от цялостно преразглеждане на ТСОС или от разширяване на техния географски обхват.
(10)
Поради това е необходимо да се изменят следните решения:
-
Решение 2006/861/ЕО на Комисията от 28 юли 2006 г. относно техническата спецификация за оперативна съвместимост на подсистема „Подвижен състав - товарни вагони“ от трансевропейската конвенционална железопътна система (7),
-
Решение 2008/163/ЕО на Комисията от 20 декември 2007 г. относно техническата спецификация за оперативна съвместимост по отношение на безопасността в железопътните тунели в Трансевропейската конвенционална и високоскоростна железопътна система (8),
-
Решение 2008/164/ЕО на Комисията от 21 декември 2007 г. относно техническата спецификация на оперативна съвместимост, свързана с „Лица с намалена подвижност (ЛНП)“ в Трансевропейската конвенционална и високоскоростна железопътна система (9),
-
Решение 2008/217/ЕО на Комисията от 20 декември 2007 г. относно техническа спецификация за оперативна съвместимост, свързана с подсистема Инфраструктура на трансевропейската високоскоростна железопътна система (10),
-
Решение 2008/231/ЕО на Комисията от 1 февруари 2008 г. относно приетата техническа спецификация за оперативна съвместимост по отношение на оперативната подсистема на трансевропейската железопътна система за високоскоростни влакове, визирана в член 6, параграф 1 от Директива 96/48/ЕО на Съвета и за отмяна на Решение 2002/734/ЕО на Комисията от 30 май 2002 г. (11),
-
Решение 2008/232/ЕО на Комисията от 21 февруари 2008 г. относно техническа спецификация за оперативна съвместимост, свързана с подсистема Подвижен състав на трансевропейската железопътна система за високоскоростни влакове (12),
-
Решение 2008/284/ЕО на Комисията от 6 март 2008 г. относно техническа спецификация за оперативна съвместимост, свързана с подсистема Енергия на трансевропейската железопътна система за високоскоростни влакове (13),
-
Решение 2011/229/ЕС на Комисията от 4 април 2011 г. относно техническите спецификации за оперативната съвместимост на подсистемата „подвижен състав - шум“ на трансевропейската конвенционална железопътна система (14),
-
Решение 2011/274/ЕС на Комисията от 26 април 2011 г. относно техническа спецификация за оперативна съвместимост по отношение на подсистемата „Енергия“ на трансевропейската конвенционална железопътна система (15),
-
Решение 2011/275/ЕС на Комисията от 26 април 2011 г. относно техническа спецификация за оперативна съвместимост по отношение на подсистемата „Инфраструктура“ на трансевропейската конвенционална железопътна система (16),
-
Решение 2011/291/ЕС на Комисията от 26 април 2011 г. относно техническа спецификация за оперативна съвместимост по отношение на подсистемата „Подвижен състав“ - „Локомотиви и пътнически подвижен състав“ на трансевропейската конвенционална железопътна система (17),
-
Решение 2011/314/ЕС на Комисията от 12 май 2011 г. относно техническата спецификация за оперативна съвместимост по отношение на подсистемата „Експлоатация и управление на движението“ на трансевропейската конвенционална железопътна система (18).
(11)
Мерките, предвидени в настоящото решение, са в съответствие със становището на комитета, създаден съгласно член 29, параграф 1 от Директива 2008/57/ЕО,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/861/ЕО се изменя в съответствие с приложение I към настоящото решение.
Член 2
Приложението към Решение 2008/163/ЕО се изменя в съответствие с приложение II към настоящото решение.
Член 3
Приложението към Решение 2008/164/ЕО се изменя в съответствие с приложение III към настоящото решение.
Член 4
Приложението към Решение 2008/217/ЕО се изменя в съответствие с приложение IV към настоящото решение.
Член 5
Приложението към Решение 2008/231/ЕО се изменя в съответствие с приложение V към настоящото решение.
Член 6
Приложението към Решение 2008/232/ЕО се изменя в съответствие с приложение VI към настоящото решение.
Член 7
Приложението към Решение 2008/284/ЕО се изменя в съответствие с приложение VII към настоящото решение.
Член 8
Приложението към Решение 2011/229/ЕС се изменя в съответствие с приложение VIII към настоящото решение.
Член 9
Приложението към Решение 2011/274/ЕС се изменя в съответствие с приложение IX към настоящото решение.
Член 10
Приложението към Решение 2011/275/ЕС се изменя в съответствие с приложение X към настоящото решение.
Член 11
Приложението към Решение 2011/291/ЕС се изменя в съответствие с приложение XI към настоящото решение.
Член 12
Приложението към Решение 2011/314/ЕС се изменя в съответствие с приложение XII към настоящото решение.
Член 13
Настоящото решение се прилага от 24 януари 2013 г.
Член 14
Адресати на настоящото решение са държавите-членки.
Съставено в Брюксел на 23 юли 2012 година.

Labels: 20
7
8
0
15